CELEX: 62008TN0153
Language: lv
Date: 2008-04-25 00:00:00
Title: Lieta T-153/08: Prasība, kas celta 2008. gada 25. aprīlī — Shenzhen Taiden Industrial /ITSB — Bosch Security Systems (saziņas iekārtas dizains)

21.6.2008   
            
            
               LV
            
            
               Eiropas Savienības Oficiālais Vēstnesis
            
            
               C 158/21
            
         Prasība, kas celta 2008. gada 25. aprīlī — Shenzhen Taiden Industrial/ITSB — Bosch Security Systems (saziņas iekārtas dizains)
   (Lieta T-153/08)
   (2008/C 158/35)
   Valoda, kādā sagatavots prasības pieteikums — angļu
   Lietas dalībnieki
   
      Prasītāja: Shenzhen Taiden Industrial Co., Ltd, Shenzhen (Ķīna) (pārstāvis — M. Hartmann, M. Helmer, lawyers)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa Apelāciju padomē dalībniece: Bosch Security Systems BV, Eindhoven (Nīderlande)
   Prasītājas prasījumi:
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju trešās padomes 2008. gada 1. februāra lēmumu lietā R 1437/2006-3; un
            
         
               —
            
            
               piespriest ITSB atlīdzināt tiesāšanās izdevumus, tostarp izdevumus, kas radušies procesā apelāciju padomē.
            
         Pamati un galvenie argumenti
   
      Kopienas reģistrētais dizainparaugs, kuru lūdz atzīt par spēkā neesošu: preces “saziņas iekārta” dizainparaugs — reģistrētais Kopienas dizainparaugs Nr. 214903-0001
   
      Kopienas preču zīmes īpašniece: prasītāja
   
      Lietas dalībniece, kas lūdz atzīt Kopienas dizainparaugu par spēkā neesošu: otra lietas dalībniece procesā Apelāciju padomē
   
      Personas, kas lūdz atzīt Kopienas preču zīmi par spēkā neesošu, dizainparauga tiesības: agrāks dizainparaugs, ko publiskojusi Koninklijke Philips Electronics NV, kas reģistrēts kā starptautisks dizainparaugs DM/055655
   
      Anulēšanas nodaļas lēmums: noraidīt pieteikumu par atzīšanu par spēkā neesošu
   
      Apelāciju padomes lēmums: atcelt Anulēšanas nodaļas lēmumu un atzīt apstrīdēto dizainparaugu par spēkā neesošu
   
      Izvirzītie pamati: Padomes Regulas Nr. 6/2002 63. panta 1. punkta pārkāpums, jo Apelāciju trešā padome balstījās uz tādiem apgalvotiem apstākļiem, kurus iesniedz lietas dalībniece, kas prasīja dizainparauga atzīšanu par spēka neesošu, par kuriem nav iesniegti pierādījumi; Padomes Regulas Nr. 6/2002 4. panta 1. punkta un 6. panta 1. punkta pārkāpums, jo Apelāciju trešā padome pieļāva kļūdu, nolemjot, ka apstrīdētajam dizainparaugam nepiemita individuāls raksturs, un tā nesalīdzināja attiecīgos dizainparaugus no informēta lietotāja viedokļa.